Rikunarita-ORG/Wikinium huggingface dataset:
# Kuobbâreh

Saavzâčáánáh
**Kuobbâreh** (*Fungi*) lii iälánij kodde (*regnum*) adai váldujuávkku, mii kulá sellâvááimuslij (*Eucarya*) pajekoodán (*regio*). Kuobbârist láá vittâ váldurááiđu (*phylum*): *Ascomycota*, *Bacidiomycota*, *Chytridiomycota*, *Entorrhizomycota* já *Zygomycota*. Kuobbârij luokittâllâm kuittâg vala peividuvvoo ubâ ääigi.

Kuobbâreh lii uáli maaŋgâhámásâš iäláánjuávkku. Toh láá iänááš uccâ mikrokuobbâreh, moh iä ubâ oinuu išepiergâsijttáá. Kuobbâreh rähtih tijpâlávt maaŋgâsellâsii sáigustuvâid, mutâ te láá meiddei ohtâsellâsiih kuobbâreh. Kuobbârij olmâ šlajâmeeri ij lah tiädust. Arvâlusâi mield šlaajah láá ucemustáá 700 000 já enâmustáá 5,1 miljovn. Tuođâlâš meeri sáttá kuittâg leđe stuárráb-uv.

## Kirjálâšvuotâ

* Salo, Pertti; Niemelä, Tuomo; Salo, Ulla (2006). *Suomen sieniopas*. Porvoo: WS Bookwell Oy. ISBN 951-0-30359-3.
* Timonen, Sari; Valkonen, Jari (toim.) (2013). *Sienten biologia*. Helsinki: Gaudeamus. ISBN 978-952-495-297-2.

## Fáádást eres soojijn

* Wikimedia Commonsist láá koveh teikkâ eres tiätuvuárháh fáádást **Kuobbâreh**.

## Käldeeh
# Sellâvááimusliih

| Sellâvááimusliih *Eucarya (Whittaker & Margulis, 1978)* |
| --- |
|  |
| Tieđâlâš luokittâllâm |
| Doomeen |
Sellâvááimusliih *Eucarya* |

**Sellâvááimusliih** (*Eucarya*) láá ohtâ iälánij kuulmâ domenist. Toh ráhtojeh seelâst teikkâ seelâin, main láá sellâvááimus já maaŋgâlágáneh spesiaališum sellâorgaaneh. Sellâvááimusliih láá stuárráábeh ko bakteereh já arkeoneh. Ton lasseen toi rááhtus lii muálkkáb. Ubâ iäláánkode puáhtá jyehiđ ovdâvááimusláid já sellâvááimusláid. Ovdâvááimusliih láá bakteereh já arkeoneh, já sellâvááimusláid kuleh puoh eres iäláneh.

Sellâvááimusliih láá ärbivuáválávt juohhum neelji koodán: elleekodde, kuobbâreh, šadoh já algâiäláneh.

## Fáádást eres soojijn

* Wikimedia Commonsist láá koveh teikkâ eres tiätuvuárháh fáádást **Sellâvááimusliih**.

## Käldeeh